section_heading: Odlike
paragraph_text: U samom središtu Ciudad Universitaria nalazi se olimpijski stadion (Estadio Olímpico Universitario) izgrađen 1952. godine, koji je služio za XIX. Olimpijske igre – Ciudad Mexico 1968., ali i za Svjetsko prvenstvo u nogometu – Meksiko 1986. god. Iznad njegova ulaza nalaze se oslikani reljefi slavnog meksičkog umjetnika, Diega Rivere. Danas se koristi kao sveučilišni stadion s atletskom stazom za studente, te kao nogometni stadion sveučilišnog nogometnog kluba Pumas koji se natječe u meksičkoj prvoj ligi (Primera División Profesional) čije su prvenstvo osvojili sedam puta.